
2004 m. rugsėjo 20 d. 

1. Komiteto posėdyje dalyvavo: 
Komiteto nariai: J. Karosas, E. Vareikis, V. Orechov, K.D. Prunskienė, A. Saudargas, V. Saulis, E. Savickas, R.A. Sedlickas
Komiteto vyresnioji patarėja L. Raulinaitytė, patarėjai A. Andrulis, A. Būdvytytė, A. Didenko, Ž. Pavilonytė, padėjėjai J. Glebovas, R. Kazlauskas.
Kviestieji asmenys: Seimo Teisės departamento vyresnysis patarėjas J. Žilinskas, Seimo Teisės departamento vyriausioji specialisė K. Pažusytė, Seimo Teisės departamento vyriausioji specialisė A. Belova, Užsienio reikalų ministerijos ES departamento direktoriaus pavaduotojas G. Vasiulis, Europos teisės departamento prie Teisingumo ministerijos Europos teismų skyriaus vedėja L. Stočkutė, Vyriausybės kanceliarijos Institucinių ryšių koordinavimo skyriaus vedėjas D. Verseckas

2. Ekspertų, konsultantų, specialistų išvados:
	EilEil.
Nr.
	Pasiūlymo teikėjas
	Pasiūlymo turinys
	Išvados rengėjų nuomonė 
	Argumentai, pagrindžiantys nuomonę

	1.
	Seimo kanceliarijos
Teisės departamentas

	1. Teikiamu Seimo statuto (toliau – Statuto) projekto 1 straipsniu (keičiamo Statuto 3 straipsnis) siūloma įtvirtinti du Seimo nario priesaikos tekstus, t.y. greta galiojančios priesaikos teksto redakcijos įtvirtinti dar vieną, kuriame nėra paskutiniojo galiojančios teksto redakcijos sakinio. Reikėtų atkreipti dėmesį į tai, kad konstitucinio Lietuvos Respublikos įstatymo “Dėl Lietuvos Respublikos Konstitucijos įsigaliojimo tvarkos” (Žin., 1992, Nr. 33-1015) 5 straipsnyje yra įtvirtintas tik vienas Seimo nario priesaikos tekstas. Todėl keičiamo Statuto projekto 3 straipsnis nesiderina su minėtu konstituciniu įstatymu.

2. Keičiamo Statuto 12 straipsnio 1 dalyje reikėtų patikslinti, kokius subjektus Seimo narys turi teisę kviesti dalyvauti susitikimuose su rinkėjais.

3. Keičiamo Seimo statuto 15 straipsnio 4 dalyje nurodoma, kad “Seimo narys negali gauti jokio kito atlyginimo, išskyrus atlyginimą už kūrybinę veiklą. Seimo nario atlyginimu už kūrybinę veiklą laikomas autorinis honoraras už meno kūrinius bei jų atlikimą, už publikacijas bei knygas, už medžiagą radijo ir televizijos laidoms, jeigu Seimo narys nėra susijęs su įstaiga, įmone ar organizacija, atlyginančia už kūrybinę veiklą, darbo, tarnybos ar panašiais santykiais”. Čia pateikiama sąvoka “panašiais santykiais” yra neaiškaus turinio ir gali būti labai įvairiai interpretuojama. Nelabai aišku, kokiais kriterijais reikėtų vadovautis norint įvertinti santykių panašumą į tarnybos ar darbo santykius. Todėl siūlytina aiškiau reglamentuoti atvejus (ar pagrindus), kada Seimo narys negalėtų užsiimti kūrybine veikla bei gauti už ją atlygio (atsižvelgiant į Konstitucinio Teismo 2004 m. liepos 1 d. nutarimą).



















4. Keičiamo Statuto 68 straipsnio 4 punkte apibrėžiant Seimo Užsienio reikalų komiteto veiklos kryptis nurodoma, kad šis Seimo komitetas turėtų “ <...> kontroliuoti Seimo tarptautinių ryšių skyriaus veiklą <...>”. Tokia nuostata abejotina, nes Tarptautinių ryšių skyrius yra Seimo kanceliarijos struktūrinis padalinys, todėl jo veiklą kontroliuoja Seimo kancleris, kuris yra Seimo kanceliarijos – valstybės įstaigos – vadovas. Kažin, ar Seimo kanceliarijos (valstybės įstaigos) struktūrinio padalinio veiklos kontrolė atitiktų Seimo komiteto uždavinius ir statusą. Be to, nelabai aišku, kokiomis formomis tokia kontrolė turėtų būti vykdoma, kokios galimos tokios kontrolės pasekmės ir pan.

5. Keičiamo Statuto 135 straipsnio 6 dalyje reikėtų patikslinti čia pateikiamą nuorodą į Statuto VI dalį, kadangi galiojančios Statuto redakcijos VI dalyje reglamentuojamas pareigūnų rinkimas, skyrimas ir pritarimas jų skyrimui bei Vyriausybės programos svarstymas (žr. Statuto VI dalies pavadinimą).

6. Keičiamo Statuto 135 straipsnio 7 dalimi iš esmės siekiama apriboti galimybę labai dažnai keisti įstatymus ir tokiu būdu užtikrinti teisinės sistemos stabilumą. Tačiau vertinant teikiamą Statuto normą galima būtų atkreipti dėmesį į keletą aspektų:
1) Pažymėtina, kad kai kurių įstatymų straipsniai nėra itin tampriai susiję tarpusavyje (pvz. Baudžiamojo kodekso Specialiosios dalies straipsniai, reglamentuojantys baudžiamąją atsakomybę už atskiras nuskalstamas veikas, Administracinių teisės pažeidimų kodekso straipsniai, reglamentuojantys administracinę atsakomybę už atskirus pažeidimus ir pan.), jais yra reglamentuojami skirtingi visuomeniniai santykiai. Todėl, kažin, ar projekto nuostata, pagal kurią “<...> įstatymo projektas gali būti pateikiamas Seimo plenariniame posėdyje ne anksčiau kaip 6 mėnesiai po to įstatymo priėmimo arba kurio nors jo straipsnio papildymo ar pakeitimo” visiškai atitiktų  siektiną rezultatą – užtikrinti teisinės sistemos ir jos normomis reglamentuojamų visuomeninių santykių stabilumą. Be to, kartais gali tekti skubiai reaguoti į pasikeitusius visuomeninius santykius, naujo (ar kitokio) teisinio reguliavimo būtinybę, šalinti klaidas ir pan. Tokiais atvejais minėtojo 6 mėnesių termino nustatymas gali būti abejotinas ar net ydingas. Kažin, ar projekto nuostatoje nurodyta išlyga (apribojimų netaikymas, kai projektą teikia ne mažiau 1/5 visų Seimo narių) būtų pakankama prielaida aukščiau paminėtoms problemoms spręsti. 
2) Kažin, ar keičiamo Statuto 135 straipsnio 7 dalies norma derintųsi su Statuto 162 ir 164 straipsniais, reglamentuojančiais projektų svarstymą skubos ir ypatingos skubos tvarka, bei Statuto 1812 straipsniu, nustatančiu Konstitucinio Teismo nutarimo įgyvendinimo, susijusio su įstatymų pakeitimais, terminą. Statuto 162 ir 164 straipsniai keičiami šiuo teikiamu projektu (projekto 17 ir 19 straipsniai), tačiau pateiktos normos su 135 straipsnio 7 dalimi nesuderintos.

7. Keičiamo Statuto 237 straipsnio esmė yra Specialiosios tyrimo komisijos išvados tvirtinimas, todėl šio straipsnio 3 dalyje reikėtų vietoj žodžių “parengtą išvadą” įrašyti žodžius “patvirtintą išvadą”.

8. Keičiamo Statuto 240 straipsnio 9 dalyje vietoj žodžio “punkte” reikėtų  įrašyti žodį “dalyje”.

9. Atkreiptinas dėmesys, kad keičiamo Statuto 243 straipsnio  pavadinime bei 1 ir 2 dalyse vartojama sąvoka “pareiškimas”, tuo tarpu šio straipsnio 3 dalyje kalbama apie “pranešimą”, todėl reikėtų
suderinti tarpusavyje šias sąvokas. 

Siūlome 15 str. 4 d. formuluotę suderinti su  Konstitucinio Teismo 2004-07-01 nutarimu “Dėl Seimo Statuto 15 str. 4 d. atitikties Konstitucijai”, papildant ją žodžiais “dėl kurių gali kilti viešų ir privačių interesų konfliktas” ir išdėstant ją taip: “Seimo narys negali gauti jokio kito atlyginimo, išskyrus atlyginimą už kūrybinę veiklą. Seimo nario atlyginimu už kūrybinę veiklą laikomas autorinis honoraras už meno kūrinius bei jų atlikimą, už publikacijas bei knygas, už medžiagą radijo ir televizijos laidoms, jeigu Seimo narys nėra susijęs su įstaiga, įmone ar organizacija, atlyginančia už kūrybinę veiklą, darbo, tarnybos ar panašiais santykiais, dėl kurių gali kilti viešų ir privačių interesų konfliktas.”

Siūlome vietoj žodžio “kontroliuoti” įrašyti žodį “koordinuoti”









Nuorodą į Statuto VI dalį siūlome pakeisti nuoroda į Statuto V dalį



Šia pataisa yra siekiama teisinės sistemos stabilu-mo, o šio straipsnio reikalavimoų netaikymas esant 1/5 visų Seimo narių teikimui, yra pakankamas saugiklis operatyviai reaguoti į pasikeitusius visuomeni-nius santykius, naujo (ar kitokio) teisinio regulia-vimo būtinybę, šalinti klaidas ir pan..







	2.
	Europos teisės departamentas prie Teisingumo ministerijos

	1. Teikiamo Seimo statuto (toliau – Statuto) projekto 135 str. 7 d. kelia abejonių. Juo nustatomas 6 mėnesių laikotarpis po įstatymo priėmimo ar jo paskutinio pakeitimo, per kurį negalima siūlyti naujų  įstatymo pataisų. Tokiu atveju galėtų iškilti problemų, kad įstatymas laiku nebus suderintas su Europos Sąjungos teise, jeigu priiminėjant paskutinius pakeitimus buvo neatsižvelgta į Europos Sąjungos teisę arba jei praktiškai taikant įstatymą paaiškėtų įstatymo spragos, dėl kurių jį reikia pataisyti atsižvelgiant į Europos Sąjungos teisę. 


2. Taip pat norime atkreipti dėmesį, kad Eurovoc terminų žodynas gali būti siauresnis, nei gali prireikti nacionalinių teisės aktų reglamentuojamoms sritims apibrėžti, todėl abejotina, ar bus įmanoma Lietuvos Respublikos įstatymus aprašyti paieškos tikslais vien Eurovoc aprašančiaisiais terminais, kaip nustatyta 135 str. 3 d. 
13 punkte.










3. Projekto 1801 str. 3 d. formuluotę siūlytume pataisyti pagal Konstitucinio akto „Dėl Lietuvos Respublikos narystės Europos Sąjungoje“ 3 punkto nuostatą, t.y. “reglamentuojančius sritis, kurios pagal Lietuvos Respublikos Konstituciją susijusios su Seimo kompetencija”.





















4. Projekto nuostatos, reglamentuojančios „kitus Europos Sąjungos dokumentus“, yra neaiškios. Projekto 1801 str. 4 d. numato, kad „kiti Europos Sąjungos dokumentai“ – tai, be išvardintųjų, dokumentai, kuriems taikoma konsultavimosi procedūra, numatyta 18022 str. Atkreipiame dėmesį, kad nei 1801 str., nei 18022 str. nepateikia tokių dokumentų sąvokos ar išsamaus sąrašo. Pagal 18022 str. 1 d. susidaro įspūdis, kad tai būtų dokumentai,  kurie buvo numatyti Europos Komisijos metinėje teisėkūros ir darbo programoje ir kurie priskirti pagal 1804 str. 2 d. vienai iš aktualumo kategorijų. Tačiau pažymėtina, kad 1804 str. kalba tik apie pasiūlymus priimti Europos Sąjungos teisės aktą, kas pagal 1801 str. 3 d. yra atskira teisės aktų kategorija. Taigi “kitų Europos Sąjungos dokumentų” sąvoka nėra iki galo apibrėžta. Taip pat pažymėtina, kad jie jau nebesiejami su Seimo kompetencija. Gal būt reikėtų nustatyti vertinamuoju kriterijumi pagrįstą sąvoką, kad kiti Europos Sąjungos dokumentai, tai dokumentai, kurie yra aktualūs Lietuvos Respublikai ir kurie susiję su Seimo kompetencija, o Vyriausybė privalo juos pateikti Seimui informavimo ar konsultavimosi tikslais. Ypatingai pažymime, kad konsultavimo ar informavimo tikslais, nes daugelis kitų Europos Sąjungos dokumentų gali būti tokie, kad jų atžvilgiu galima tik informavimo procedūra, kaip pvz. 1801 str. 4 d. nurodyta Audito rūmų metinė ataskaita. Valstybės narės dažnai nedalyvauja juos priimant, todėl apsvarstyti būtų įmanoma tik Vyriausybės atsiliepimus ar reakciją į šiuos dokumentus, o ne pasiūlymą priimti kitą Europos Sąjungos dokumentą, kaip nurodyta 18020 straipsnyje ar 1805 str. 3 dalyje. 

5. Projekto 1804 str. yra skirtas reglamentuoti, kaip Seimas, gavęs Europos Komisijos metinę teisėkūros ir darbo programą, ją apsvarsto ir nustato Lietuvos Respublikos prioritetus, todėl neaišku, apie kokius pasiūlymus priimti ES teisės aktus arba kitus dokumentus neįtrauktus į šią programą kalbama straipsnio 3 dalyje.













6. Subsidiarumo principo parlamentinės kontrolės tikslas yra suteikti nacionaliniams parlamentams teisę prižiūrėti kompetencijos tarp Europos Sąjungos ir valstybių narių pasidalijimą. Jeigu Europos Sąjunga viršija savo kompetencijos ribas, reiškia, kad ji nepagrįstai riboja valstybių narių kompetenciją toje srityje. Todėl abejotina, ar 1806 str. nuostata, kad subsidiarumo principo kontrolė taikoma tik aktualiems ir labai aktualiems pasiūlymams priimti ES teisės aktus, užtikrina deramą šio principo laikymosi priežiūrą ir nereikėtų tokios priežiūros nustatyti visiems, net neaktualiems pasiūlymams priimti Europos Sąjungos teisės aktus, dėl kurių Lietuvos Respublika vis tiek turės balsuoti Taryboje. Juo labiau, kad išvada dėl galimo prieštaravimo subsidiarumo principui pateikiama tik „prireikus“, t.y. 
jei kyla abejonė.

7. Projekto 18018 str. nustato, kad Europos reikalų komitetas ar Užsienio reikalų komitetas (pirmininkai) gali įpareigoti ministrą pareikšti parlamentinę išlygą. Pažymime, kad  jokiam teisės akte nėra apibrėžta, kas tai yra parlamentinė išlyga, todėl siūlytume šiame straipsnyje apibrėžti šią sąvoką. Taip pat svarstytina, ar tokį įpareigojimą pareikšti parlamentinę išlygą gali duoti pirmininkai, atsižvelgiant į tai, kad komitetai yra kolegialios institucijos, ir šiuo atveju komitetas tokį įpareigojimą pateiktų Seimo vardu. 





























8. Siūlytumėme, atsižvelgiant į tai, kad Užsienio reikalų komiteto nagrinėjami klausimai gali būti susiję ir su Lietuvos Respublikos Prezidento kompetencija, projekto 18029 str. nurodyti, kad ir Prezidento atstovai gali dalyvauti šio komiteto posėdžiuose, jei svarstomas pasiūlymas susijęs su Prezidento kompetencija.



9. Manome, kad projekto 18011 str. 8 dalies nuostatos (pasiūlymo dėl Europos Sąjungos teisės akto svarstymo posėdžiai yra vieši) atžvilgiu turėtų būti daroma išimtis 1803 str. 2 dalyje nurodytais atvejais. 


       Taip pat turime keletą redakcinių pastabų:
10. Atsižvelgiant į Konstitucinio akto „Dėl Lietuvos Respublikos narystės Europos Sąjungoje“ nuostatas, visur reikėtų vartoti sąvoką „pasiūlymas dėl Europos Sąjungos teisės akto“, o ne Europos sąjungos teisės akto projekto sąvoką, kaip daroma, pvz. 1807 straipsnyje.











11. Projekto 1801 str. 4 d. 5 punkte nuoroda turi būti duodama į 18020 
str., o ne 18019 str.

12. Projekto 1802 1 d. 1 ir 3 punktuose nurodoma turi būti į 2 dalį, o ne 4 dalį. To paties straipsnio 2 dalyje rašoma „Pasauline prekybos organizacija“, turėtų būti Pasaulio prekybos organizacija.

Nepritarti dalinai

Pritarti
	Šia pataisa yra siekiama teisinės sistemos stabilu-mo, o šio straipsnio reikalavimų netaikymas esant 1/5 visų Seimo narių teikimui, yra pakankamas saugiklis operatyviai reaguoti į pasikeitusias aplinkybes.
Šia pataisa yra siekiama teisinės sistemos stabilu-mo, o reikalavimo netaikymas esant 1/5 visų Seimo narių teikimui, yra pakankamas saugiklis opera-tyviai reaguoti.

Speciali Europos žodyno Eurovoc ekspertų darbo grupė gali operatyviai papildyti žodyną naujais aprašančiaisiais  termi-nais. Tačiau siūlome ir alternatyvią 135 str. 3 d. redakciją: “13) apra-šantieji terminai, kurių reikia šiam projektui įtraukti į kompiuterinę paieškos sistemą, įskai-tant aprašančiuosius terminus pagal Europos žodyną Eurovoc.”

Siūlome 1801 str. 3 d. išbraukti žodžius “ir kurių įgyvendinimas susijęs su Seimo kompe-tencija”, įrašyti žodžius “reglamentuojančius sri-tis, kurios pagal Lietuvos Respublikos Konstituciją susijusios su Seimo kompetencija” ir šią dalį išdėstyti taip: “Šiame skirsnyje sąvoka “pasiū-lymai priimti Europos Sąjungos teisės aktus” apima pasiūlymus ir iš dalies pakeistus pasiūly-mus priimti teisės aktus, reglamentuojančius sritis, kurios pagal Lietuvos Respublikos Konstituciją susijusios su Seimo kaompetencija ir dėl kurių rengiama ar atnaujinama Lietuvos Respublikos pozicija.”

Darbo grupė po ilgos tarpinstitucinio derinimo pateikė būtent tokią šios nuostatos formuluotę.























Projekto 1804 str. reglamentuoja ne tik pasiūlymus priimti ES teisės aktus, įtrauktus į Europos Komisijos metinę teisėkūros ir darbo programą, bet ir galimus papildomus  pasiūlymus bei doku-mentus. Siekiant aišku-mo, siūlome 1804 str. 3 d. išskirti į dvi dalis, antrąjį šios dalies sakinį padarant 1804 str. 4 d., o šio straipsnio 4, 5 ir 6 dalis atitinkamai laikant 5, 6 ir 7 dalimis.

Siūlome iš 1806 str. 2 d. išbraukti žodžius “labai aktualių arba aktualių”.











Siūlome tokią naują 18018 str. redakciją:
“1. Parlamentinė išlyga – Vyriausybės ar jos atstovo pareiškimas Europos Sąjungos insti-tucijose, jog Lietuvos Respublika nepareikš savo pozicijos dėl pasiūlymo priimti Europos Sąjungos teisės aktą, kol ši pozicija nebus suderinta su Lietuvos Respublikos Seimu.
2. Europos reikalų komitetas arba Užsienio reikalų komitetas, klau-simais, kurie pažymėti žymomis “labai aktua-lus” arba “aktualus”, gali įpareigoti ministrą pareikšti parlamentinę išlygą.
3. Vyriausybė turi teisę Europos Sąjungos insti-tucijose pareikšti parla-mentinę išlygą. Vyriau-sybė gali iš anksto kreiptis į Europos rei-kalų komitetą ar Užsienio reikalų komi-tetą su prašymu įpa-reigoti pareikšti parla-mentinę išlygą.”

18029 str. 1 d. papildyti nauju 1 punktu “1) Respublikos Preziden-tas savo nuožiūra;”, o šio str. 1 d. 1 ir 2 punktus atitinkamai laikyti 2 ir 3 punktais.


Pasiūlymai priimti Euro-pos Sąjungos teisės aktus yra vieši dokumentai ir nepatenka į 1803 str. 2 d. reguliavimo sferą.

1807 str. 2 d. 1 ir 2 punktuose siūlome iš-braukti žodžius “pro-jekto”, įrašyti žodžius “Pasiūlymo priimti Euro-pos Sąjungos teisės aktą” ir šiuos punktus išdėstyti taip: “1) Pasiūlymo priimti Europos Sąjun-gos teisės aktą pava-dinimas ir numeris”, “3) Pasiūlymo priimti Europos Sąjungos teisės aktą esmė ir svarstymo eiga”.

	4.
	Užsienio reikalų ministerija

	1. Keisti 1803 straipsnio 2 dalies redakciją ir vietoj sakinio ”2. Įslaptinta informacija, ypač gauta iš ES COREU ir iš ESDP-NET tinklų, teikiama įstatymų nustatyta tvarka.” siūlome rašyti “2. Šiame skirsnyje nustatyta informacijos teikimo tvarka ir terminai netaikomi įslaptintai informacijai, visų pirma gaunamai iš ES ar jos valstybių narių COREU (Correspondence Europeane) ir ESDP-NET tinklais”.





2. Tikslinti 1807 straipsnio 3 dalies redakciją, ją išdėstant taip:	
“3. Dėl labai aktualių ir aktualių pasiūlymų priimti Europos Sąjungos teisės aktus atsakinga institucija per 15 darbo dienų, nuo pasiūlymo priimti Europos Sąjungos teisės aktą gavimo, pateikia Seimui poziciją su užpildytais šio straipsnio 2 dalies 1, 2, 3, 9, 10, 11 punktais.”	

3. Siūlytume tikslinti 1807 straipsnio 3 dalies redakciją, išbraukiant nuorodą į šio straipsnio 2 dalies 9 punktą bei patikslinant tos pačios dalies 3 punkto formuluotę, aiškiai suformuluojant, kad reikalaujama trumpos bendro pobūdžio informacijos apie aktą, o ne detalios pažymos ar analizės. Siūlytume patikslinti 2 dalies 3 punkte pateikiamą apibrėžimą (pvz., „trumpas ES teisės akto projekto esmės apibūdinimas (teisinio reguliavimo sritis) ir (jei žinoma) galima jo svarstymo ES institucijose data“) arba 3 šio straipsnio dalyje nuorodos į 3 punktą apskritai atsisakyti.  Taip pat siūlome atsisakyti nuorodos į minėtos 2 dalies 9 punktą („pridedama papildoma informacija“), kadangi, Vyriausybės 2004 m. sausio 9 d. nutarime Nr. 21, šis punktas apibrėžia bet kokią informaciją, kurios negalima priskirti prie esminės informacijos, tačiau kuri galėtų  būti naudinga svarstant su pozicijos parengimu susijusius klausimus. Papildomos  informacijos prilyginimas  svarbiausiems pozicijos elementams iškreiptų šios informacijos sąvoką ir leistų nepagrįstai reikalauti patiekti nesančią svarbiausią informaciją ir taip iškreiptų 3 dalies nuostatos prasmę ir sudarytų sąlygas neefektyviai panaudoti išteklius.  1807 straipsnio 3 dalis skirta apibrėžti tiems pozicijos elementams, informaciją apie kuriuos Vyriausybė privalo pateikti Seimui per 15 darbo dienų, padėdama Seimui efektyviai spręsti su atitikimu subsidiarumo principui susijusius klausimus. Daugeliu atvejų per nurodytą laiką bus pateikiama visa užpildyta pozicija (tas pats terminas įprastai yra nustatytas suderintai pozicijai patiekti Užsienio reikalų ministerijai ir Vyriausybės kanceliarijai susipažinti ir pateikti pastabas). Tačiau tais atvejais, kai dėl akto apimties ir jo svarstymo ES institucijose grafiko Vyriausybės kanceliarija ir Užsienio reikalų ministerija nutars pratęsti pozicijos rengimo terminą, t.y. pradėti ją rengti vėliau, kad efektyviai būtų panaudoti ištekliai, būtina reikalauti iš pozicijos rengėjo trumpesniais terminais pateikti tik pačią svarbiausią Seimui subsidiarumo klausimui spręsti informaciją, t.y. motyvuotą išvadą dėl to, ar projektas atitinka subsidiarumo principą (žinoma, kartu užpildyti pozicijos dalis, identifikuojančias teisės akto projektą, tiesioginį pozicijos rengėją ir už jos rengimą atsakingą institucijos padalinio vadovą).	

4. Siūlytume iš 61 straipsnio 9 dalies ir iš 68 straipsnio 10 dalies formuluočių išbraukti žodžius „ir vertinimo“, kadangi „vertinimo proceso“ sąvoka daugiau statute nevartojama ir nėra apibrėžta, o tolesnis minėtų dalių tekstas numato komitetų kompetenciją įvertinti 
pozicijos pateikimą ES institucijose.

Pritarti iš dalies 





Nepritarti



































Nepritarti
	Komiteto nuomone 1803 str. 2 d. formuluotės buvo sutartos darbo grupėje, taip pat buvo pasiūlyta, esant reikalui, Užsienio reikalų ministe-rijai parengti būtinas Valstybės ir tarnybos paslapčių įstatymo patai-sas.

1807 str. 3 d. siūlome palikti nuorodą į 9 punktą, po jo įrašant “(jei tokia informacija yra)”.


1807 str. 3 d. redakcija buvo suderinta darbo grupėje. Be to, ši dalis taikytina ne visiems, o tik labai aktualiems ir aktualiems Lietuvai pasiūlymams priimti Europos Sąjungos teisės aktus.  



























Projekto 61 str. 9 d. ir 68 str. 10 d. ginčijama sąvoka “ir vertinimo” nevartojama.

	5.
	LR Vyriausybės kanceliarija

	1. Siūlome patikslinti 1802 straipsnio 2 dalies formuluotes: "kitus Europos Sąjungos dokumentus, susijusius su Europos Sąjungos bendrosios užsienio ir saugumo politikos bei gynybos politikos reikalais" keisti į "kitų Europos Sąjungos dokumentų, susijusių su Europos Sąjungos bendrosios užsienio ir saugumo politikos bei gynybos politikos reikalais."

2. Užsienio reikalų komiteto siūlomame išskirti minėtos dalies 2 punkte reikėtų atsižvelgti į Europos teisės departamento prie LR Teisingumo ministerijos pastabą, kad "Pasauline prekybos organizacija" reikėtų keisti į "Pasaulio prekybos organizacija." 

3. Užsienio reikalų komitetas pritarė Europos teisės departamento prie LR Teisingumo ministerijos pastabai, kad neaišku, apie kokius pasiūlymus priimti ES teisės aktus arba kitus dokumentus neįtrauktus į Europos Komisijos metinę teisėkūros ir darbo programą kalbama projekto 1804 str. 3 dalyje, tačiau netgi dabar galiojančios ES sutarties Pirmajame ramstyje Komisija neturi visiško įstatymų leidybos teisės monopolio (pvz., IV skyriuje dėl prieglobsčio/imigracijos politikos ir įgyvendinant 7 straipsnį dėl šalių narių atitikimo fundamentaliems principams), jau nekalbant apie antrąjį ir trečiąjį ramstį, kur naudojamas “Tarpvyriausybinis metodas,” ir Komisija dalijasi iniciatyvos teise su šalimis narėmis arba turi monopolį tik atskirose veiklos srityse. Taigi, kaip tik Užsienio reikalų komiteto kompetencijos srityje gali pasitaikyti daugiau pasiūlymu priimti ES teisės aktus, kuriuos siūlys ne Komisija, ir todėl jie galės būti ir neįtraukti į Europos Komisijos metinę teisėkūros ir darbo programą. 

4. Užsienio reikalų komitetas pritarė kitai Europos teisės departamento pastabai, kad visur reikėtų vartoti sąvoką "pasiūlymas dėl Europos Sąjungos teisės akto," o ne Europos Sąjungos teisės akto projekto sąvoką, kaip tai daroma, pvz., 1807 straipsnyje. Tačiau Europos Sąjungos teisės akto projekto sąvoka minėtame straipsnyje vartojama šio straipsnio 2 dalyje, kuri apibrėžia pozicijos struktūrą, kurios, iš principo, turėtų būti laikomasi ne tik rengiant poziciją dėl pirminio pasiūlymo dėl Europos Sąjungos teisės akto, bet taip pat ir tais atvejais, kai pozicija rengiama iš naujo po svarstymo ES Tarybos darbo grupių, komitetų ir COREPER posėdžiuose, todėl šioje dalyje iš tiesų labiau tinka būtent ši sąvoka, ir jos keisti į "pasiūlymą dėl Europos Sąjungos teisės akto" šioje dalyje tikrai nereikėtų. 

5. Užsienio reikalų komitetas pritarė Užsienio reikalų ministerijos siūlymui tikslinti 1807 straipsnio 3 dalies redakciją, ją išdėstant taip: "3. Dėl labai aktualių ir aktualių pasiūlymų priimti Europos Sąjungos teisės aktus atsakinga institucija per 15 darbo dienų, nuo pasiūlymo priimti Europos Sąjungos teisės aktą gavimo, pateikia Seimui poziciją su užpildytais šio straipsnio 2 dalies 1, 2, 3, 9, 10, 11 punktais." Siūlomas išbraukti 9 punktas nurodo, kad prie pozicijos pridedama papildoma informacija. Pati sąvoka "papildoma" juk ir reiškia, kad ji pridedama tik tada, kai jos yra, todėl nesuprantama, kodėl būtent prie pozicijos dėl labai aktualių ir aktualių pasiūlymų priimti Europos Sąjungos teisės aktus turėtų būti ypatingai atsisakoma pridėti papildoma informacija. 

6. Motyvuodamas tuo, kad taip sutarta darbo grupėje, Užsienio reikalų komitetas nepritarė Europos teisės departamento prie LR Teisingumo ministerijos siūlymui projekto 18018 str. apibrėžti jokiame Lietuvos teisės akte neapibrėžtą parlamentinės išlygos sąvoką. Pažymėtina, kad darbo grupė šios problemos nenagrinėjo, o apibrėžimas galbūt iš tiesų būtų naudingas.

3.  Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pateikti pasiūlymai, pataisos, pastabos: negauta.

4.  Valstybės institucijų, savivaldybių pasiūlymai, pataisos, pastabos: negauta.

5.  Asmenų, turinčių įstatymų leidybos iniciatyvos teisę, pasiūlymai, pataisos, pastabos: 
	Eil.
 Nr.
	Pasiūlymo teikėjas
	Pasiūlymo turinys
	Išvados rengėjų nuomonė 
	Argumentai, pagrindžiantys nuomonę

	1.
	Seimo narys 
Jurgis Razma 

	1. 9 straipsnio 6 punkte išbraukti žodžius "kartu su kitais Seimo nariais"; 


2. 44 straipsnio 2 dalyje išbraukti žodžius "ir Užsienio reikalų komitetas";





3. 441 straipsnio pavadinime išbraukti žodžius "ir Užsienio reikalų komitetas" bei išbraukti šio straipsnio 3 dalį, o 4 dalį laikyti 3 dalimi;





4. 441 straipsnio senoje 4 dalyje išbraukti žodžius "ir Užsienio reikalų komiteto nariais";





5. 46 straipsnio 6 dalyje išbraukti žodžius "Biudžeto ir finansų komiteto pirmininkas turi du pavaduotojus";


6. 135 straipsnio 3 dalį papildyti šiuo nauju 1 punktu:
"1) projekto rengimą paskatinusios priežastys, pirminiai jo siūlytojai ir asmenys, dalyvavę rengiant ar tobulinant projektą;"

7. 164 straipsnio 3 dalies paskutinį sakinį papildyti šiais žodžiais "ir pagrindinio komiteto išvada";

8. 228 straipsnio 6 dalyje išbraukti paskutinį sakinį: "Po Seimo narių supažindinimo su išteisinamuoju teismo nuosprendžiu ar sprendimu nutraukti baudžiamąją bylą Seimas artimiausiame posėdyje priima nutarimą nutraukti apkaltos procesą."

9. 233 straipsnio 1 dalyje vietoj žodžio "uždari" įrašyti žodį "atviri" ir šią dalį papildyti nauju sakiniu "Kai posėdyje pateikiama valstybės ar tarnybos paslaptį sudaranti informacija, rengiami uždari posėdžiai."

Prieštarauja projekte įtvirtintai koncepcijai dėl  Seimo dalyvavimo svars-tant pasiūlymus priimti Europos Sąjungos teisės aktus.

Prieštarauja projekte įtvirtintai koncepcijai dėl  Seimo dalyvavimo svars-tant pasiūlymus priimti Europos Sąjungos teisės aktus.

Prieštarauja projekte įtvirtintai koncepcijai dėl  Seimo dalyvavimo svars-tant pasiūlymus priimti Europos Sąjungos teisės aktus.



	2.
	Seimo narys
Jonas Čekuolis

	1. Siūlau 68 straipsnio 4 punkte vietoje žodžio “tarpparlamentinių” naudoti žodį “parlamentinių”, taip pat 4 punktą papildyti žodžiais “ne rečiau kaip kartą per metus, skaičiuojant nuo jų sudarymo dienos, išklausyti ir įvertinti Seimo delegacijų tarptautinėse organizacijose ir forumuose bei Seimo parlamentinių ryšių grupių veiklos ataskaitas” ir išdėstyti šį punktą taip:
“4) atsižvelgiant į užsienio politikos prioritetus kontroliuoti Seimo tarptautinių ryšių skyriaus veiklą, svarstyti Seimo atstovavimą tarptautinėse organizacijose bei forumuose, teikti rekomendacijas Seimo delegacijų veiklai, koordinuoti tarpparlamentinių ryšių grupių veiklą, teikti joms rekomendacijas ir pasiūlymus, ne rečiau kaip kartą per metus, skaičiuojant nuo jų sudarymo dienos, išklausyti ir įvertinti Seimo delegacijų tarptautinėse organizacijose ir forumuose bei Seimo parlamentinių ryšių grupių veiklos ataskaitas.”

2. Siūlau 1803  straipsnio 5 dalyje įrašyti žodžius “Seimo frakcijas” ir išdėstyti šią dalį taip:
5. Seimo atstovas Europos Parlamente reguliariai informuoja Lietuvos Respublikos Seimą, Seimo komitetus, Seimo frakcijas, Seimo valdybą apie Europos Parlamento veiklą, ypač dėl labai aktualių arba aktualių pasiūlymų priimti Europos Sąjungos teisės aktus, taip pat apie kitų Europos Sąjungos dokumentų svarstymą Europos Parlamente.

	Pritarti

	3.
	Seimo narys
Gintaras  Steponavičius

	1. Projekto 19 skirsnį papildyti nauju 135(1) straipsniu:
"135(1) straipsnis.  Įstatymo koncepcija
1. Įstatymo projektas, kuriuo siūloma iš esmės keisti teisinį reguliavimą (nustatyti, pakeisti arba panaikinti teisės subjektų teises arba pareigas, formuluoti tam tikrų sričių reformos kryptis arba raidos strategiją), rengiamas įstatymo koncepcijos pagrindu. 
2. Išvadą, ar privalu rengti įstatymo koncepciją, pateikia  teisėkūrą koordinuojanti institucija.
3. Įstatymo koncepcijoje numatomos pagrindinės teisinio reguliavimo nuostatos, jo pagrįstumas, teisės akto struktūra ir kiti esminiai dalykai. Taip pat išsamiai pagrindžiama, kodėl būtina rengti teisės akto projektą. Paaiškėjus, kad nėra būtina rengti teisės akto projektą, surašomas specialus dokumentas, kuriame tokia išvada išsamiai pagrindžiama. 
4. Koncepcijoje turi būti skirsniai: 1) teisinis koncepcijos rengimo pagrindas; 2) reguliavimo dalyko ir tikslų bendrasis apibūdinimas; 3) kitų teisės aktų, reguliuojančių tą pačią visuomeninių santykių sritį, apibūdinimas; 4) keičiamų ar panaikinamų teisės normų netikslingumo arba neefektyvumo analizė (nustatant naują reglamentavimą – reglamentavimo nebuvimo neigiamų pasekmių analizė); 5) kitose valstybėse esamo atitinkamo teisinio reguliavimo apžvalga; 6) tarptautinės teisės, Europos Sąjungos teisės normų ir principų analizė; 7) siūlomo teisinio reguliavimo principai ir pagrindinės nuostatos; 8) numatomo teisinio reguliavimo galimos pasekmės; 9) finansinis ir ekonominis numatomo teisinio reguliavimo pagrįstumas; 10) numatoma norminio teisės akto struktūra; 11) numatomi keistini ar naikintini teisės aktai. 
5. Įstatymo koncepcijos projektas skelbiamas internete, su juo supažindinama visuomenė ir institucijos, kurios vėliau bus susijusios su teisės akto projekto svarstymu ar nustatytu teisiniu reguliavimu.
6. Seimo nario, Seimo sudarytos darbo grupės, komiteto ar kito Seimo įgalioto asmens parengtą įstatymo koncepciją svarsto ir savo nuomonę pareiškia Seniūnų sueigos paskirti, atitinkamas sritis kuruojantys  Seimo komitetai. "
 
2. 135 straipsnio numerį pakeisti iš "135"  į  "135(2)",  papildyti šį straipsnį nauja 5 dalimi "5. Jei įstatymo projektas turėjo būti rengiamas koncepcijos pagrindu, ji pateikiama kartu."  ir atitinkamai pakeisti kitų dalių numeraciją.

3. Pakeisti 136 straipsnio 3 dalį ir ją išdėstyti taip:
"3. Dėl užregistruoto įstatymo projekto Seimo kanceliarijos Teisės departamentas ne vėliau kaip per 7 darbo dienas nuo gavimo datos parengia išvadas, ar tas projektas atitinka Konstituciją, įstatymus, racionalios teisėkūros principus ir juridinės technikos taisykles, taip pat ar kartu pateikiami dokumentai atitinka šiame statute nustatytus reikalavimus. Jeigu projektas didelis, Seimo kanceliarijos Teisės departamento direktorius gali kreiptis į Seimo valdybą dėl šio termino pratęsimo."

	4.
	Seimo nariai
Gintaras Šileikis, Stasys Kružinauskas, Virginijus Martišauskas

	1.Pakeisti 10 straipsnį išbraukiant 5 dalį ir visą straipsnį išdėstyti taip:
10 straipsnis. Seimo nario dalyvavimas Seimo posėdžiuose ir darbas komitetuose
1. Seimo narys privalo dalyvauti Seimo posėdžiuose iš anksto numatytų įstatymų priėmimų metu. Iš anksto numatytu įstatymų priėmimu laikomas balsavimas dėl įstatymo priėmimo, kuris buvo oficialiai paskelbtas ne vėliau kaip prieš 24 valandas iki posėdžio pradžios.
2. Kiekvienas Seimo narys, išskyrus Seimo Pirmininką ir Ministrą Pirmininką, turi būti kurio nors komiteto narys ir dalyvauti jo darbe, taip pat būti kito komiteto nario pavaduotojas.
3. Seimo narys gali būti tik vieno komiteto narys, išskyrus dalyvavimą Europos reikalų komitete.
4. Komiteto nariu ir jo pavaduotoju negali būti Seimo Pirmininkas ir Ministras Pirmininkas.
5. Seimo narys privalo vykdyti Seimo komiteto, kurio nariu jis yra, pirmininko pavedimus. 

6. Komiteto sprendimas: 
1. Siūlyti pagrindiniam komitetui pritarti pateiktam Seimo statuto pakeitimo ir papildymo projektui, atsižvelgiant į pastabas ir pasiūlymus, apsvarstytus Europos reikalų komitete ir kuriems komitetas pritarė. 
2. Siūlome projekto 15 str. 4 d. formuluotę suderinti su  Konstitucinio Teismo 2004 m. liepos 1 d. nutarimu “Dėl Seimo Statuto 15 str. 4 d. atitikties Konstitucijai”, papildant ją žodžiais “dėl kurių gali kilti viešų ir privačių interesų konfliktas” ir išdėstant ją taip: 
“Seimo narys negali gauti jokio kito atlyginimo, išskyrus atlyginimą už kūrybinę veiklą. Seimo nario atlyginimu už kūrybinę veiklą laikomas autorinis honoraras už meno kūrinius bei jų atlikimą, už publikacijas bei knygas, už medžiagą radijo ir televizijos laidoms, jeigu Seimo narys nėra susijęs su įstaiga, įmone ar organizacija, atlyginančia už kūrybinę veiklą, darbo, tarnybos ar panašiais santykiais, dėl kurių gali kilti viešų ir privačių interesų konfliktas.”
3. Projekto 68 str. 4 p., apibrėžiant Seimo Užsienio reikalų komiteto veiklos kryptis, siūlome išbraukti žodį “kontroliuoti”, vietoj jo įrašyti žodį “koordinuoti” ir šią dalį išdėstyti taip:  
	“4) atsižvelgiant į užsienio politikos prioritetus koordinuoti Seimo tarptautinių ryšių skyriaus veiklą, svarstyti Seimo atstovavimą tarptautinėse organizacijose bei forumuose, teikti rekomendacijas Seimo delegacijų veiklai, koordinuoti tarpparlamentinių ryšių grupių veiklą, teikti rekomendacijas ir pasiūlymus”.
4. Siūlome tokią alternatyvią projekto 135 str. 3 d. redakciją:
“13) aprašantieji terminai, kurių reikia šiam projektui įtraukti į kompiuterinę paieškos sistemą, įskaitant aprašančiuosius terminus pagal Europos žodyną Eurovoc.”
5. Siūlome projekto 135 str. 6 d. vietoj skaičiaus “VI” įrašyti skaičių “V”.
6. Siūlome projekto 1801 str. 3 d. išbraukti žodžius “ir kurių įgyvendinimas susijęs su Seimo kompetencija”, įrašyti žodžius “reglamentuojančius sritis, kurios pagal Lietuvos Respublikos Konstituciją susijusios su Seimo kompetencija” ir šią dalį išdėstyti taip: 
“Šiame skirsnyje sąvoka “pasiūlymai priimti Europos Sąjungos teisės aktus” apima pasiūlymus ir iš dalies pakeistus pasiūlymus priimti teisės aktus, reglamentuojančius sritis, kurios pagal Lietuvos Respublikos Konstituciją susijusios su Seimo kaompetencija ir dėl kurių rengiama ar atnaujinama Lietuvos Respublikos pozicija.”
7. Projekto 1804 str. 3 d. siūlome išskirti į dvi atskiras dalis – 3 ir 4, o šio straipsnio 4, 5 ir 6 dalis laikyti atitinkamai 5, 6 ir 7 dalimis. 1804 str. 3 d. ir 4 d. siūlome išdėstyti taip:
“ 3. Seimo Europos reikalų komitetas, gavęs Seimo komitetų išvadas, jas apibendrina ir perduoda Vyriausybei.
4. Europos reikalų komitetas ir Užsienio reikalų komitetas, nusprendę, kad pasiūlymas priimti Europos Sąjungos teisės aktą  arba kitas Europos Sąjungos dokumentas, neįtrauktas į Europos Komisijos metinę teisėkūros ir darbo programą, yra labai aktualus arba aktualus, gali tokį dokumentą priskirti šio straipsnio 2 dalies 1 ir 2 punkte nurodytoms kategorijoms.”
8. Siūlome projekto 1806 str. 2 d. išbraukti žodžius “labai aktualių arba aktualių” ir ją išdėstyti taip:
“Specializuotas komitetas prireikus pateikia išvadą dėl pasiūlymų priimti Europos Sąjungos teisės aktus galimo prieštaravimo subsidiarumo   principui <...>”. 
9. Projekto 1807 str. 2 d. 1 ir 2 punktuose išbraukti žodį “projekto”, įrašyti žodžius “Pasiūlymo priimti Europos Sąjungos teisės aktą” ir šiuos    punktus išdėstyti taip: 
“1) Pasiūlymo priimti Europos Sąjungos teisės aktą pavadinimas ir numeris;” 
“3) Pasiūlymo priimti Europos Sąjungos teisės aktą esmė ir svarstymo eiga;”
10.  Projekto 1807 str. 3 d., po skaičiaus “9”, siūlome įrašyti žodžius “(jei tokia informacija yra)” ir šią dalį išdėstyti taip:
	“3. Dėl labai aktualių ir aktualių pasiūlymų priimti Europos Sąjungos teisės aktus atsakinga institucija per 15 darbo dienų, nuo pasiūlymo priimti Europos Sąjungos teisės aktą gavimo, pateikia Seimui poziciją su užpildytais šio straipsnio 2 dalies 1, 2, 3, 9 (jei tokia informacija yra), 10, 11 punktais.” 
11. Projekto 18014 str. 2 d., po žodžio “pats”, siūlome įrašyti žodį “Respublikos” ir šią dalį išdėstyti taip:
	“ Užsienio reikalų komiteto posėdžiuose, kuriuose priimami sprendimai 1802 straipsnio 2 dalyje nurodytais klausimais, Respublikos Prezidento nuomonę prireikus pateikia pats Respublikos Prezidentas arba jo įgaliotas asmuo. <...>”.   	
12. Siūlome tokią naują projekto 18018 str. redakciją:
“1. Parlamentinė išlyga – Vyriausybės ar jos atstovo pareiškimas Europos Sąjungos institucijose, jog Lietuvos Respublika nepareikš savo pozicijos dėl pasiūlymo priimti Europos Sąjungos teisės aktą, kol ši pozicija nebus suderinta su Lietuvos Respublikos Seimu.
2. Europos reikalų komitetas ar Užsienio reikalų komitetas, klausimais, kurie pažymėti žymomis “labai aktualus” arba “aktualus”, gali įpareigoti ministrą pareikšti parlamentinę išlygą.
3. Vyriausybė turi teisę Europos Sąjungos institucijose pareikšti parlamentinę išlygą. Vyriausybė gali iš anksto kreiptis į Europos reikalų komitetą ar Užsienio reikalų komi-tetą su prašymu įpareigoti pareikšti parlamentinę išlygą.”
13. Siūlome projekto 18029 str. 1 d. papildyti nauju 1 punktu, o 1 ir 2 punktus laikyti atitinkamai 2 ir 3 punktais. 18029 str. 1 d. 1 p. išdėstyti taip: 
“1) Respublikos Prezidentas savo nuožiūra;”.

7. Balsavimo rezultatai: bendru sutarimu “už”
8. Komiteto paskirtas pranešėjas: J. Karosas
9. Komiteto narių atskiroji nuomonė: nėra



Komiteto pirmininko pavaduotojas 																					Justinas Karosas

